([Milan Rúfus](http://www.milanium.sk/vydavatelstvo/autori/milan-rufus): Dielo VII - Kniha rozprávok, Studnička)

Milan Rúfus: Tieň

Možno to ešte nevie nik,
no chodí za mnou tmavý psík.
To Vám je vernosť ohromná,
ako sa nehne odo mňa,
kým slnko svieti,
celý rok.

Urobím krok - on spraví krok.
Ja zohnem hlavu - on ju zohne.
Ak sa ja pohnem, tiež sa pohne.

Vykoná všetko to, čo ja.
Nedožičí si pokoja, najvernejší psík na svete.
A vždy ho pri mne nájdete,
ako mi ticho päty čuchá.

Ale v jednom na neposlúcha.
Kameň mu hodím:
"Prines, Bobík!"

On hádže tiež!
Jaj, čo to robí?
A nepobehne, mátoha!

Iba mi kňučí pri nohách:
"Nerob si zo mňa dobrý deň!"
Ja nie som psíček.
Ja som tieň!"